പുറമ്ബോക്ക് ഭൂമി അളവു തുടങ്ങി മുണ്ടക്കയം: വെള്ളനാടി മുറികല്ലുംപുറത്ത് പുറമ്ബോക്ക് ഭൂമി അളക്കാല് ആരംഭിച്ചു. സമീപമുള്ള ഹാരിസണ് എസ്റ്റേറ്റുമായി പ്രശ്നം നിലനില്ക്കെ പ്രദേശവാസികള് മൂന്നു വര്ഷമായി ഭൂസമര സമിതിയുടെ നേതൃത്വത്തില് സമരത്തിലാണ്. പ്രതിഷേധത്തെ തുടര്ന്ന് കഴിഞ്ഞ 24ന് റവന്യു സംഘം തിരികെ പോയിരുന്നു. ഹാരിസണ് അധികൃതര് കോടതിയെ സമീപിച്ചതോടെയാണ് അളക്കാന് നിര്ദേശിച്ചത്. സമര സമിതിയും കേസില് കക്ഷി ചേര്ന്നിട്ടുണ്ട്. മഴ മൂലം സര്വേ ആരംഭിക്കാന് വൈകി. ആറിന്റെ വശങ്ങളില് കാടുകള് വളര്ന്നു നില്ക്കുന്നതിനാല് കൂടുതല് ദൂരത്തേക്ക് അളക്കാന് ഇന്നലെ കഴിഞ്ഞിട്ടില്ല. താഴേ ഭാഗത്താണ് പരാതിക്കാരായ 53 കുടുംബങ്ങള് താമസിക്കുന്നത്.